

VLADA REPUBLIKE HRVATSKE

Zagreb, 6. travnja 2023.

|  |  |
| --- | --- |
| Predlagatelj: | Ministarstvo financija |
| ­­­­­­­­­­­­­­­­­­­­­­­­­­­­­­­­­ |  |

|  |  |
| --- | --- |
| Predmet: | Prijedlog odluke o preraspodjeli sredstava planiranih u Državnom  proračunu Republike Hrvatske za 2023. godinu |

Banski dvori | Trg Sv. Marka 2 | 10000 Zagreb | tel. 01 4569 222 | vlada.gov.hr

PRIJEDLOG

Na temelju članka 5. Zakona o izvršavanju Državnog proračuna Republike Hrvatske za 2023. godinu („Narodne novine”, broj 145/22), a u vezi s člankom 60. Zakona o proračunu („Narodne novine”, broj 144/21) Vlada Republike Hrvatske je na sjednici održanoj \_\_\_\_\_\_\_\_\_\_\_\_\_\_ 2023. donijela

**ODLUKU**

**O PRERASPODJELI SREDSTAVA PLANIRANIH U DRŽAVNOM**

**PRORAČUNU REPUBLIKE HRVATSKE ZA 2023. GODINU**

**I.**

Ovom Odlukom Vlada Republike Hrvatske preraspodjeljuje sredstva između razdjela 025 Ministarstvo financija i 077 Ministarstvo gospodarstva i održivog razvoja u Državnom proračunu Republike Hrvatske za 2023. godinu („Narodne novine”, broj 145/22), radi osiguranja sredstava za isplatu dijela dioničarskog zajma društvu Hrvatska elektroprivreda d.d. s ciljem osiguranja nužne stabilizacije poslovanja i sprečavanja brojnih negativnih učinaka na stanovništvo i gospodarstvo Republike Hrvatske izazvanih poremećajima na tržištu Europske unije koji su posljedica agresije Rusije na Ukrajinu.

**II.**

Sredstva iz točke I. preraspodijelit će se prema tablici kako slijedi:



**III.**

Preraspodjela sredstava iz točke II. ove Odluke sastavni je dio Državnog proračuna Republike Hrvatske za 2023. godinu.

**IV.**

Ova Odluka stupa na snagu danom donošenja, a objavit će se u „Narodnim novinama“.

KLASA:

URBROJ:

Zagreb,

PREDSJEDNIK

mr. sc. Andrej Plenković

**OBRAZLOŽENJE**

Prijedlogom Odluke preraspodjeljuju se sredstva u Državnom proračunu Republike Hrvatske za 2023. godinu između razdjela 025 Ministarstvo financija i 077 Ministarstvo gospodarstva i održivog razvoja u ukupnom iznosu od 265.000.000 eura, radi osiguranja sredstava za isplatu dijela dioničarskog zajma društvu Hrvatska elektroprivreda d.d. s ciljem osiguranja nužne stabilizacije poslovanja i sprečavanja brojnih negativnih učinaka na stanovništvo i gospodarstvo Republike Hrvatske izazvanih poremećajima na tržištu Europske unije koji su posljedica agresije Rusije na Ukrajinu.

Navedena preraspodjela provodi se temeljem članka 5. Zakona o izvršavanju Državnog proračuna Republike Hrvatske za 2023. godinu, sukladno kojemu se sredstva za saniranje posljedica pandemije COVID-19 i posljedica narušavanja sigurnosne situacije u Europi zbog agresije na Ukrajinu mogu tijekom proračunske godine odlukom Vlade osiguravati preraspodjelom bez ograničenja, ako za to postoji mogućnost i sukladno potrebi te je moguće izvršiti preraspodjelu sredstava u državnom proračunu Republike Hrvatske na proračunskim stavkama kod korisnika ili između korisnika i kod izvanproračunskih korisnika državnog proračuna.

U postupku procjene položaja i financijskog stanja društva Hrvatske elektroprivrede d.d. nadalje (u daljnjem tekstu: HEP d.d.) na hrvatskom i europskom tržištu utvrđena je potreba provedbe određenih pripremnih radnji kojima bi se osigurala nužna stabilizacija poslovanja HEP d.d.-a.

Traženo povećanje od 265.000.000,00 eura potrebno je radi provedbe Odluke o odobrenju davanja dioničarskog zajma društvu Hrvatska elektroprivreda d.d. i pokretanju aktivnosti postupka dokapitalizacije, koja je donesena na 205. sjednici Vlade Republike Hrvatske održanoj 30. ožujka 2023. godine. Ugovorom o dioničarskom zajmu određeno je da se isti isplaćuje u dvije tranše, gdje će se prva tranša u iznosu od 265.000.000,00 eura isplatiti HEP d.d.-u u cijelosti po potpisu Ugovora.

Provedbom predmetne Odluke osiguravaju se potrebni preduvjeti kako bi HEP d.d. premostio trenutne potrebe za likvidnošću te nastavio kontinuitet održivog i profitabilnog poslovanja doprinoseći tako široj zajednici.

Ovom Odlukom predlaže se preraspodjela sredstva u Državnom proračunu Republike Hrvatske za 2023. godinu u ukupnom iznosu od 265.000.000 eura. Osiguravaju se dodatna sredstva unutar razdjela 077 Ministarstvo gospodarstva i održivog razvoja na aktivnosti A905048 Podmirenje naknada za energente, a ista će se osigurati smanjenjem unutar razdjela 025 Ministarstvo financija na aktivnosti A818066 Zajmovi za osiguravanje dodatne likvidnosti HBOR-a.